Diari Oficial de la Generalitat Valenciana


Sumari del DOGV 2313, del 19-07-1994 (1994/832007)

ORDRE de 12 de maig de 1994 de la Conselleria d'Educació i Ciència per la qual es regulen el projecte educatiu i l'horari dels centres d'immersió lingüística.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/12/(9)/dof/vci/html**

### Dades del document

Número de DOGV
:   2313

Data del DOGV
:   19-07-1994

Secció del DOGV
:   DISPOSICIONS GENERALS

Número del document
:   1994/832007


Data del document
:   12-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 12 de maig de 1994 de la Conselleria d'Educació i Ciència per la qual es regulen el projecte educatiu i l'horari dels centres d'immersió lingüística. [94/4634]  
D'acord amb el que estableix l'article tercer de la Constitució Espanyola i l'article seté de l'Estatut d'Autonomia, la concreció dels quals es du a terme en la Llei 4/1983, de 23 de novembre, d'Ús i Ensenyament del Valencià, la incorporació del valencià com a llengua d'ensenyament, regulada pel capítol segon del Decret 79/1984 és una realitat a la nostra Comunitat.  
L'Ordre de 23 de novembre de 1990 regula l'aplicació del valencià com a llengua vehicular d'ensenyament en centres que escolaritzen majoritàriament alumnes que tenen com a llengua habitual familiar el castellà. Aquests centres, d'acord amb la seua realitat sociolingüística, apliquen el Programa d'Immersió Lingüística amb l'objectiu de crear un context escolar en valencià, el qual, des de la funció compensadora del sistema educatiu, ofereix la possibilitat que aquests alumnes puguen iniciar els seus primers aprenentatges en valencià seguint una metodologia específica basada eminentment en la interacció-comunicació.  
Els centres que apliquen el Programa d'Immersió Lingüística presenten un projecte educatiu amb un disseny particular del programa i acompleixen els requisits d'aprenentatge primerenc, voluntarietat manifestada per les famílies, ambient motivador i professorat bilingüe. Tots aquests elements, no solament asseguren un bon domini de la segona llengua, sinó que potencien les habilitats de la primera, i tenen un efecte afavoridor del desenvolupament cognitiu, dels aprenentatges dels alumnes i de la seua integració cultural i lingüística en la societat.  
D'altra banda, la implantació de la LOGSE a la Comunitat Valenciana mitjançant els decrets del currículum, fa necessària l'harmonització d'aquesta amb la legislació anteriorment esmentada. Concretament el Decret 20/1992, pel qual s'estableix el currículum d'Educació Primària, permet en el seu article 6é, punt 2, l'ajornament de l'àrea de Castellà: Llengua i Literatura fins al segon cicle d'Educació Primària en aquest programa lingüístic específic, sense perjudici de l'acompliment del nombre mínim d'hores assenyalades per a aquesta en el conjunt de l'etapa Primària.  
El proper curs 1994/95 els alumnes que encetaren aquests programes lingüístics específics d'immersió el curs 1990/91 en Preescolar, iniciaran el segon cicle d'Educació Primària i, es fa necessària la regulació de l'acompliment del nombre mínim d'hores de l'àrea de Castellà: Llengua i Literatura que es deriven de l'annex II del Reial Decret 1006/1991 i, a fi d'acomplir els objectius marcats per l'article 19.2 de la Llei 4/1983 d'Ús i Ensenyament del Valencià i de l'article 13 de la Llei General d'Ordenació del Sistema Educatiu.  
Per tot això, en virtut de les competències que m'atribueix l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
El centres que opten pel Programa d'Immersió Lingüística elaboraran, a partir de l'anàlisi del context, el seu projecte educatiu que inclourà necessàriament:  
a) Trets d'identitat.  
b) Objectius generals de centre.  
c) Disseny particular del programa que inclourà:  
1. Objectius generals d'etapa del currículum prescriptiu, contextualitzats atenent la realitat educativa del centre i les exigències del propi programa d'immersió.  
2. Proporcionalitat de l'ús vehicular del valencià i del castellà com a llengües d'instrucció.  
3. Horari de les diferents àrees, als diferents cicles, tot respectant els mínims establerts als apartats segon, tercer i quart d'aquesta ordre.  
4. Moment i seqüència d'introducció sistemàtica de la lectoescriptura en la L1 i la L2.  
5. Tractament metodològic de les diferents llengües: L1, L2 i llengua estrangera.  
6. Decisions pel que fa a l'ús administratiu, acadèmic i social del valencià, en coherència amb les decisions curriculars.  
Segon  
Pel que fa a l'horari de l'àrea de Castellà: Llengua i Literatura, el disseny particular del programa podrà optar per una de les possibilitats següents:   
1) Opció A:  
- Segon Cicle d'Educació Primària: 280 hores (4 hores setmanals).  
- Tercer Cicle d'Educació Primària: 280 hores (4 hores setmanals).  
2) Opció B:  
Qualsevol altra distribució horària que incloga un mínim de 525 hores per a l'àrea de Castellà: Llengua i Literatura al llarg de l'Educació Primària.  
Tercer  
Els horaris mínims de la resta d'àrees que caldrà respectar al disseny particular seran els següents:  
Coneixement del Medi Natural i Social  
Primer Cicle d'Educació Primària: 210 hores (3 hores setmanals)  
Segon Cicle d'Educació Primària: 210 hores (3 hores setmanals)  
Tercer Cicle d'Educació Primària: 210 hores (3 hores setmanals)  
Educació Artística  
Primer Cicle d'Educació Primària: 210 hores (3 hores setmanals)  
Segon Cicle d'Educació Primària: 175 hores (2'5 hores setmanals)  
Tercer Cicle d'Educació Primària: 140 hores (2 hores setmanals)  
Educació Física  
Primer Cicle d'Educació Primària: 210 hores (3 hores setmanals)  
Segon Cicle d'Educació Primària: 140 hores ( 2 hores setmanals)  
Tercer Cicle d'Educació Primària: 140 hores ( 2 hores setmanals)  
Valencià: Llengua i Literatura   
Primer Cicle d'Educació Primària: 280 hores ( 4 hores setmanals)  
Segon Cicle d'Educació Primària: 175 hores ( 2'5 hores setmanals)  
Tercer Cicle d'Educació Primària: 175 hores (2'5 hores setmanals)  
Llengües Estrangeres  
Segon Cicle d'Educació Primària: 140 hores ( 2 hores setmanals)  
Tercer Cicle d'Educació Primària: 210 hores (3 hores setmanals)  
Matemàtiques  
Primer Cicle d'Educació Primària: 280 hores ( 4 hores setmanals)  
Segon Cicle d'Educació Primària: 210 hores ( 3 hores setmanals)  
Tercer Cicle d'Educació Primària: 210 hores ( 3 hores setmanals)  
Religió/ Activitats d'Estudi  
Primer Cicle d'Educació Primària: 105 hores (1'5 hores setmanals)  
Segon Cicle d'Educació Primària: 105 hores (1'5 hores setmanals)  
Tercer Cicle d'Educació Primària: 105 hores (1'5 hores setmanals)  
Quart  
Pel que fa a l'etapa d'Educació Infantil, i atés que l'article vuité del Decret 19/1992 de 17 de febrer, indica que l'horari escolar, d'aquesta etapa educativa, s'organitzarà des d'un enfocament globalitzador, no es farà una distribució del temps escolar per àrees o àmbits. En tot cas, caldrà garantir l'acompliment dels objectius reflectits a l'article quart del mateix decret.   
DISPOSICIÓ TRANSITÒRIA  
La direcció dels centres catalogats com a Centres d'Immersió Lingüística, amb anterioritat a aquesta ordre, haurà de trametre, amb l'aprovació prèvia del claustre de professors, els punts 2 i 3 del disseny particular del programa, que s'especifiquen en l'apartat primer, abans del dia 15 de setembre a la Direcció General d'Ordenació i Innovació Educativa, per a la seua autorització. Posteriorment, aquests punts seran inclosos dins de la programació general anual.  
DISPOSICIONS FINALS  
Primera  
És autoritzat el director general d'Ordenació i Innovació Educativa a dictar les instruccions necessàries per al desplegament d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Valencia, 12 de maig de 1994.- El conseller d'Educació i Ciència: Joan Romero i González.


Còpia Permalink ELI